**Comunicat de presă: PNRR - Fonduri pentru România modernă și reformată**

**București, 23 ianuarie 2024**

**Directoratul Național de Securitate Cibernetică** **(DNSC)** anunță demararea proiectului “**Crearea de noi competențe de securitate cibernetică pentru societate și economie**”, proiect finanțat prin Planul Național de Redresare și Reziliență (PNRR) – Investiția /15, Componenta C7, Pilonul II – Transformare digitală.

**Valoarea totală a proiectului** este de 146.792.450 lei, din care 123.355.000 lei fără TVA, finanțare PNRR (echivalentul a 25.000.000 euro fără TVA, la cursul de schimb InforEuro valabil pentru luna august 2022, respectiv 1 € = 4,9342 lei, la care se adaugă TVA în sumă de 23.437.450 lei).

**Obiectivul general** al proiectului îl reprezintă crearea de noi competențe de securitate cibernetică pentru societate și economie, având ca obiectiv sprijinirea dezvoltării competențelor în materie de securitate cibernetică ale elevilor și studenților, cât și ale actorilor publici și privați.

Activitățile specifice derulate în cadrul proiectului vor conduce la:

* Dezvoltarea și evaluarea unui curriculum național de securitate cibernetică de către DNSC la nivel preuniversitar și universitar;
* Pregătirea în materie de securitate cibernetică a unui grup de 5000 de profesori, la nivel preuniversitar și universitar (“train the trainer”), cu organizarea unui laborator specializat dedicat fiecărui județ, inclusiv în sectoarele Bucureștiului;
* Acreditarea de furnizori de servicii de formare și pregătire profesională în materie de securitate cibernetică specific pentru absolvenți și studenți (din România și din Uniunea Europeană), inclusiv derularea de programe pilot;
* Evaluarea, documentarea și monitorizarea nivelului de maturitate în materie de securitate cibernetică (operațional, tehnologie, competențe) pentru 1000 de actori cheie economici și din administrația publică (inclusiv companii, IMM-uri, școli, spitale, organisme ale administrației publice centrale și locale);
* Crearea și livrarea unui “set de instrumente și servicii guvernamentale” pentru creșterea nivelului de maturitate în materie de securitate cibernetică al celor 1000 de actori cheie identificați.

Printre beneficiarii rezultatelor proiectului se numără profesori la nivel preuniversitar și universitar, care vor beneficia de sesiuni de training/formare profesională în domeniul securității cibernetice, specialiști în securitate cibernetică, absolvenți și studenți, administrația publică, entități economice, organizații non-guvernamentale.

**Dată începere proiect**: 27.12.2022

**Dată finalizare proiect**: 26.07.2026

**Date de contact**

Manager de proiect: **Nicoleta NEGULESCU** (Măsura 183); E-mail: nicoleta.negulescu@dnsc.ro.

Manager de proiect: **Ionica ȘERBAN** (Măsura 184); E-mail: ionica.serban@dnsc.ro; Telefon: (+40) 316 202 187

„Conținutul acestui material nu reprezintă în mod obligatoriu poziția oficială a Uniunii Europene sau a Guvernului României”.



„PNRR. Finanțat de Uniunea Europeană – UrmătoareaGenerațieUE”

<https://mfe.gov.ro/pnrr/> <https://www.facebook.com/PNRROficial/>